ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 21/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Jatkan edelleen opetusta Jumalan todellisesta luonnosta.
Tämä on väkevää asiaa. Nämä asiat muuttivat minut.
Sain kokea Jumalan hyvyyden. Sen vuoksi tiesin, että Hän on hyvä, -
mutta näin Raamatussa valtavasti vihaa ja tuomiota.
Näiden asioiden välillä oli ristiriita, joka minun piti ratkaista.
Halusin ymmärtää, miksi Jumala oli niin ankara ja rankaisi ihmisiä -
vanhassa liitossa, kun taas uudessa liitossa sanotaan -
jakeen 1. Joh. 4:8 mukaan, että Jumala on rakkaus.
Niin kauan kuin nämä asiat olivat mielestäni ristiriidassa keskenään, -
en voinut täysin uskoa Jumalan hyvyyteen.
Sarjassani olen sovittanut yhteen -
Vanhan testamentin ankaruuden ja Jeesuksen osoittaman armon -
ja osoittanut, miksi Jumala joutui tekemään nuo asiat.
Jeesuksen tultua olemme täysin vapaat tuosta vihasta ja tuomiosta, -
ja voimme heittäytyä Jumalan ehdottoman rakkauden varaan.
Jumalan rakkaus on ehdotonta. Meidän ei tarvitse ansaita sitä.
Sen ymmärtäminen muuttaa kaiken.
Jos ymmärrät, kuinka paljon Jumala rakastaa sinua, uskosi räjähtää.
Uskoa vastaava kreikan sana pistis -
tarkoittaa varmaa luottamusta.
On vaikea luottaa ihmiseen, jota ei tunne kunnolla -
tai joka tuntuu välillä olevan hyvä ja välillä paha.
Jumala on kuvattu juuri tällaisena.
Ihmiset eivät luota Häneen, koska eivät tunne Häntä kunnolla.
Tästä olen opettanut jo 20 jakson ajan.
Jatkan opetusta vielä jonkin aikaa. Opetus on saatavana myös kirjana.
Se voi muuttaa elämäsi ja käsityksesi Jumalasta.
Jakeen Gal. 5:6 mukaan usko vaikuttaa rakkauden kautta.
Kun ymmärrät, että Jumala on pelkkää puhdasta rakkautta -
ja rakastaa sinua täysin riippumatta siitä, mitä ansaitset, -
ja tämä rakkaus täyttää sydämesi, uskosi Jumalaan kasvaa.
Jumala rakastaa, koska on rakkaus, ei siksi, että olet rakastettava.
Ei ole vaikea uskoa ja luottaa johonkuhun, jonka uskot olevan -
aina sataprosenttisesti puolellasi ja siunaamassa sinua.
Uskonto on kuitenkin opettanut meille paljon vääriä asioita Jumalasta.
Tästä olemme puhuneet. Sinun on tärkeää ymmärtää nämä asiat.
Moni kysyy, miksi pitäisi ostaa kirja, jos on katsonut joka ikisen jakson.
Siksi, että tästä ei puhuta usein. Kovin moni ei opeta uudesta liitosta -
ja Jumalan hyvyydestä. Tämä opetus on kuultava monta kertaa.
Olen pohtinut näitä asioita 40 vuotta, ja silti saan siitä uutta ilmoitusta.
Olen varma, ettet ole ymmärtänyt kaikkea, mistä olen puhunut.
Sinun pitää palata tähän opetukseen ja opettaa sitä muillekin.
On helpompi tehdä se käyttämällä sellaisen ihmisten materiaaleja, -
joka on pohtinut tätä pitkään ja saanut tästä ilmoituksen Jumalalta.
Siksi kannattaa tilata materiaalit. Palaan erääseen tärkeään asiaan.
Room. 5:13 "sillä jo ennen lakiakin oli synti maailmassa, -
mutta syntiä ei lueta, missä lakia ei ole".
Tämä on yksi tärkeimpiä asioita, joita olen arvioinut uudestaan.
Ihmiset ovat tulkinneet monet Vanhan testamentin tapahtumat -
pelkäksi Jumalan torjunnaksi, vihaksi ja inhoksi syntiä kohtaan.
En opeta tästä uudestaan, mutta kun ihmiset ajettiin paratiisista -
jakeessa 1. Moos. 3:22, useimmat tulkitsevat sen niin, -
että Jumala torjui ihmiset ja halusi heidät pois luotaan, -
koska Hän oli pyhä eikä kestänyt epäpyhiä ihmisiä lähellään.
Laki annettiin vasta 2 000 vuotta syntiinlankeemuksen jälkeen, -
ja jakeen Room. 5:13 mukaan syntejä ei ennen sitä luettu ihmisen viaksi.
Katsoin asiaa eri näkökulmasta. Jumala ei torjunut ihmistä -
eikä ajanut häntä paratiisista, koska ei kestänyt hänen syntisyyttään.
Sen sijaan uskon, että Jumala ajoi ihmisen pois rakkauden takia.
Hän ei halunnut ihmisen syövän elämän puusta ja elävän ikuisesti -
syntisessä tilassa alttiina sairauksille, vihalle, katkeruudelle -
ja kaikelle synnin mukanaan tuomalle turmelukselle.
Jumalalla ihmiselle varattuna parempi suunnitelma.
Niille, jotka ottavat Jeesuksen Herrakseen, kuolema on vain porras -
paljon parempaan elämään. Puhuimme 1. Mooseksen kirjan -
luvusta 4, jossa Jumala kulki yhä ihmisten kanssa ja puhui heille.
Room. 5:13 "sillä jo ennen lakiakin oli synti maailmassa, -
mutta syntiä ei lueta, missä lakia ei ole".
"Syntien lukeminen" on vähän kuin maksamista luottokortilla.
Kortilla maksaessasi et maksa heti, mutta annat kortin tiedot, -
ja sinua laskutetaan myöhemmin. Jumala voi laskea syntisi viaksesi -
tai olla tekemättä niin. Ensimmäiset 2 000 vuotta lankeemuksen jälkeen -
Jumala ei laskenut syntejä ihmisen viaksi eikä pitänyt niistä kirjaa.
Kun laki tuli, synnit alettiin laskea ihmisen viaksi -
ja niihin suhtauduttiin ankarasti. Olen jo käsitellyt nämä asiat.
Jos katsot ohjelmaa ensi kertaa etkä ole kuullut aiempaa opetustani, -
selitykseni ei ehkä tunnu riittävältä. Sinun kannattaa tilata materiaalini, -
sillä nämä totuudet ovat muuttaneet suhteeni Jumalaan.
Jumala antoi lain ja alkoi lukea synnit ihmisten viaksi, -
koska ihmiset eivät huomanneet, kuinka tuhoisia heidän syntinsä olivat.
Koska Jumala ei tuominnut syntiä, ihmiset eivät pitäneet sitä pahana.
He alkoivat elää synnissä, ja saatana pääsi heidän elämäänsä sen kautta.
Room. 6:16 "Ettekö tiedä, että kenen palvelijoiksi, ketä tottelemaan, -
te antaudutte, sen palvelijoita te olette, jota te tottelette, -
joko synnin palvelijoita, kuolemaksi, tahi kuuliaisuuden, vanhurskaudeksi?"
Koska Jumala ei rangaissut syntiä vaan suhtautui siihen armollisesti, -
ihmiset elivät synnissä, ja saatana pääsi tuhoamaan heidän elämäänsä.
Joh. 10:10 "Varas ei tule muuta kuin varastamaan ja tappamaan -
ja tuhoamaan." Tässä puhutaan saatanasta.
Saatana haluaa vain varastaa, tappaa ja tuhota.
Hän ei koskaan siunaa ketään. Koska ihmiset eivät nähneet -
Jumalan vihaa syntejä kohtaan, he eivät pelänneet rangaistusta, -
vaan hemmottelivat itseään synnillä, ja saatana pääsi tekemään tuhojaan.
Jumalan oli pakko näyttää vihansa, jotta synnin leviäminen pysähtyisi -
eivätkä ihmiset omistautuisi synnille.
Jakeen Snl. 16:6 mukaan Herran pelko saa ihmiset välttämään pahaa.
Jopa vanhan liiton ihmiset, joilla ei ollut uudestisyntynyttä henkeä -
eikä ymmärrystä tai kykyä olla suhteessa Jumalan kanssa -
siten kuin me olemme, ymmärsivät, että jos he rikkoisivat käskyjä, -
heitä kohtaisivat Jumalan viha, sairaudet ja jopa kuolema.
Lain ansiosta omatuntomme alkoi jälleen ymmärtää, -
millaista todellinen pyhyys on, mutta sivuvaikutukset olivat tappavat.
Vähän niin kuin päänsärkylääkkeet, jotka voivat aiheuttaa kuoleman, -
sydänkohtauksen, diabeteksen ja monia muita ongelmia.
Sivuvaikutukset ovat melkein pahempia kuin alkuperäinen vaiva.
Laki iskosti ihmisiin pelon ja palautti omatuntomme kuntoon, -
niin että ymmärsimme, mikä oli oikein ja mikä väärin, -
mutta toi mukanaan syyllisyyden.
Vaikka laki vähensi synnin määrää, syyllisyys alkoi vaivata ihmisiä niin, -
että heidän oli vaikea uskoa Jumalan olevan heitä kohtaan hyvä.
Laki nimittäin vahvisti heidän syntiään, kuten jakeessa Room. 7:13 sanotaan.
"...että synti tulisi ylenmäärin synnilliseksi käskysanan kautta."
Laki teki synnistä hirvittävää. Se saattoi vähentää synnin määrää, -
mutta sen tuoma syyllisyys vaikeutti suhdettamme Jumalaan.
Kun Jeesus tuli, Hän muutti kaiken ikuisiksi ajoiksi.
Samoin kuin ennen lain antamista, Jumala ei lue syntejä viaksemme, -
mutta nyt kaikki on tuhat kertaa paremmin.
Ennen lain antamista ei ollut vielä uhria syntiemme edestä.
Jumala maksoi synneistä luotolla.
Raamatun mukaan Jeesus oli Uhri- karitsa ennen maailman perustamista.
Monessa kohdassa sanotaan, että jo ennen ihmisen luomista -
Jumala tiesi, että kapinoisimme Häntä vastaan ja oli jo päättänyt -
lähettää Poikansa ihmiseksi kärsimään meidän rangaistuksemme.
Hän kuolisi ja kantaisi syntimme, jotta Jumala voisi jälleen -
kohdella meitä armollisesti eikä sen mukaan, mitä ansaitsemme.
Raamatun mukaan se oli Jumalan sydämellä ennen maailman luomista.
Koska Jumala tiesi, mitä oli tulossa, ensimmäisten 2 000 vuoden ajan -
ennen lain antamista Hän antoi ihmisten syntien olla.
Hän ei päättänyt olla vain huomaamatta niitä, -
vaan tiesi jo sydämessään, että Jeesus tulisi kantamaan -
kaikki nuo synnit ja niiden rangaistuksen, ja odotti sitä.
Nyt kun Jeesus on tullut, Hän kantoi meidän syntimme ristillä.
Jumala ei siis enää vain odota, että saisi käsitellä syntimme.
Hän on jo käsitellyt koko ihmiskunnan kaikki synnit, -
niin menneet kuin nykyisetkin.
Jeesus ei maksanut vain kuole- maansa mennessä tehtyjä syntejä.
Myös meidän syntimme annettiin anteeksi 2 000 vuotta sitten, -
ja jos Herran tulo viivästyisi vielä toiset 2 000 vuotta, -
kaikkien tuona aikana elävien ihmisten kaikki synnit on jo maksettu.
Nämä ovat isoja asioita, mutta niin sanotaan Raamatussa.
2. Kor. 5:17 "Siis, jos joku on Kris- tuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut.
Mutta kaikki on Jumalasta, joka on sovittanut meidät..."
Hän on jo sovittanut meidät. Sovitus ei ole kaukainen asia, -
joka voi tapahtua tulevaisuudessa, jos teemme kaiken täsmälleen oikein.
Ei, vaan Jumala on sovittanut meidät itsensä kanssa Kristuksen kautta -
ja antanut meille sovituksen viran.
Yksi nykyseurakunnan suurimmista virheistä on, että se opettaa, -
että syntien anteeksianto ja suhde Jumalaan ovat jotain, -
jonka voi ehkä saavuttaa joskus, -
jos elää oikein, käy kirkossa ja maksaa kymmenykset.
Mutta Raamatun mukaan Jumala on jo sovittanut meidät.
Sovittaminen tarkoittaa sopusointuun saattamista ja ystävällistä suhdetta.
Jumala on jo saattanut meidät sopusointuun itsensä kanssa.
Hän on maksanut synneistämme rankaisemalla Poikaansa kauan sitten.
On aivan eri asia sanoa, että voit saada sovituksen, -
jos teet sitä, tätä ja tuota, tai että Jumala on jo sovittanut -
sinut itsensä kanssa ja maksanut syntisi, jos otat sovituksen vastaan.
On eri asia sanoa, että voit saada sovituksen, jos olet tarpeeksi pyhä, -
tai että se on jo tehty ja että voit ottaa sen vastaan ilmaisena lahjana.
Tämä on käytännössä ero aidon evankeliumin ja uskonnon välillä.
Tätä voi soveltaa jokaiselle elämänalueelle.
Monet sanovat, että Jumala parantaa vielä tänäänkin. Kuulostaa hienolta, -
mutta miten Hän parantaa? Pitääkö paraneminen ansaita -
tunnustamalla, käymällä kirkossa tai jopa maksamalla rahaa?
Jos joku opettaa, että sinun on tehtävä kaikki tämä, jotta paranisit, -
se ei ole evankeliumia.
Todellinen evankeliumi kuuluu, että Jumala on jo parantanut sinut.
Olet parantunut Jeesuksen 2 000 vuotta sitten saamien haavojen takia.
Sinun ei tarvitse tehdä mitään saadaksesi Jumalan parantamaan.
Jos uskot tämän, paranet, jos epäilet, jäät ilman paranemista.
Kyse on uskosta siihen, mitä Jeesus on jo tehnyt, -
ei siihen, mitä Hän voisi tehdä, jos olisit tarpeeksi pyhä.
Tämä on todellinen evankeliumi, ilosanoma ja hyvä uutinen.
2. Kor. 5:18 "Mutta kaikki on Jumalasta, joka on sovittanut meidät -
itsensä kanssa Kristuksen kautta ja antanut meille sovituksen viran."
Jokaisen pastorin pitäisi julistaa sitä, mitä Jumala on jo tehnyt -
ja mikä on jo meidän. Se on perintö- osamme, ei ponnistelujen tulos.
Se ei ole jotain, jonka voit saada, jos teet kaiken oikein, vaan jotain, -
minkä Jumala on jo antanut. Saat levätä ja uskoa Hänen tekoonsa.
Tämä on "sovitustyön virka".
Kyse ei ole tulevasta sovitustyöstä, vaan sen muistelusta, mikä on tehty.
Jae 19 "Sillä Jumala oli Kristuksessa ja sovitti maailman itsensä kanssa -
eikä lukenut heille heidän rikkomuksiaan, -
ja hän uskoi meille sovituksen sanan."
Kuinka Jumala sovitti meidät itsensä kanssa?
Tässä sanotaan, että Hän ei lukenut meille rikkomuksiamme.
Yhdistetään tämä jakeeseen Room. 5:13, jota olen käyttänyt paljon.
"sillä jo ennen lakiakin oli synti maailmassa, -
mutta syntiä ei lueta, missä lakia ei ole".
Tässä sanotaan, ettei Jumala lukenut syntejä viaksemme.
Jos yhdistämme nuo kaksi jaetta, se tarkoittaa, että Jeesuksen tultua -
lain oli pakko lakata olemasta Jumalan tapa suhtautua meihin.
Raamatussa on vanha ja uusi liitto. Moni ei tiedä, mitä eroa niillä on.
He luulevat, että niitä erottaa vain yksi tyhjä sivu Raamatussa.
Vanha liitto päättyi, kun Jeesus tuli. Uusi liitto ei ollut täysin voimassa -
ennen kuin Jeesus maksoi syntien hinnan ja nousi kuolleista.
Hän sanoi ristillä: "Se on täytetty!" Hänen työnsä maan päällä olikin.
Hänen piti vielä hakea tuonelasta helvetin avaimet ja nousta kuolleista.
Jakeiden 1. Kor. 15:14―17 mukaan uskomme on turha -
ja olemme vielä synneissämme, ellei Jeesus ole noussut kuolleista.
Uusi liitto ei ollut voimassa ennen kuin Jeesus nousi Isän oikealle puolelle, -
mutta vanha liitto lakkasi olemasta voimassa, kun Jeesus tuli.
Jeesuksen maanpäällisen toiminnan aika oli tavallaan välivaihe, -
jolloin vanha liitto oli päättynyt eikä uusi liitto ollut täysin voimassa.
Joka tapauksessa laki lakkasi olemasta voimassa, kun Jeesus tuli.
Jakeen Gal. 3:19 mukaan laki oli vain siihen asti, että tulisi se siemen, -
jolle lupaus oli annettu. Jakeen 16 mukaan tuo siemen oli Kristus.
Laki oli siis voimassa vain siihen asti, kunnes Jeesus tuli.
Kun Jeesus palveli ihmisiä maan päällä, laki oli lakkautettu.
Sen takia Jumala ei lukenut ihmisten syntejä heidän viakseen.
Kun laki on voimassa, ihmisten synnit luetaan heidän viakseen.
Jeesus siis tuli, eikä Jumala enää lukenut syntejä ihmisten viaksi, -
sillä laki ei ollut enää voimassa ja Jumala armahti ihmisiä.
Sen takia Jeesus ei tuominnut aviorikoksesta kiinni jäänyttä naista, -
vaan sanoi: "Älä enää tee syntiä". Hän siis myönsi sen olevan syntiä.
Hän ei hyväksynyt naisen tekoa, muttei myöskään tuominnut häntä, -
koska laki ei ollut enää voimassa. Se ei ole sitä nytkään, -
sillä Jeesus tuli. Meidän ei tulisi elää lain alla syntiin keskittyneinä.
Se on paljon sanottu. Moni epäilee, onko se Raamatun mukaista.
Jakeissa Hepr. 10:1―2 sanotaan, etteivät vanhan liiton uhrit toimineet.
Ne olivat vain esikuvia tulevasta. Uuden liiton uhri sen sijaan toimii.
Jakeen 2 lopussa sanotaan, ettei meillä tulisi olla tuntoa synnistä.
Uuden testamentin mukaan meidän ei tulisi keskittyä synteihin -
eikä puhua niistä joka kerta, kun lähestymme Jumalaa.
Ennen minäkin tein niin. Kerroin Jumalalle jokaisen tekemäni synnin -
mahdollisimman nopeasti toivoen, ettei Jumala siksi mainitsisi niitä.
Keskityin syntiin, mutta Raamattu sanoo, että Jeesuksen uhrin takia -
meillä ei tulisi olla tuntoa synnistä. Laki kiinnittää huomiomme syntiin.
Room. 3:20 "...sillä lain kautta tulee synnin tunto."
Olemme keskittyneet syntiin, koska nykyisin useimmat kristityt -
yrittävät yhä luoda suhteen Jumalaan Vanhan testamentin lain kautta, -
mutta Jumala on poistanut sen. Se ei ole uuden liiton uskovia varten.
En nyt ehdi selittää tätä kunnolla. Jos et ole nähnyt aiempia jaksoja, -
sinusta voi tuntua, että olen VT:n lakia vastaan. Olen jo puhunut tästä.
Vanhan testamentin lailla on yhä oma tehtävänsä ja tarkoituksensa.
1. Tim. 1:9 "lakia ei ole pantu vanhurskaalle, -
vaan laittomille ja niskoitteleville..."
Kun synnymme uudesti, Jumalan vanhurskaus tulee meihin -
eikä meidän tule elää lain alla.
Lailla on yhä tarkoitus niitä varten, jotka eivät tunne Jeesusta, -
eivät luota Häneen eivätkä ole syntyneet uudesti.
Myös me uuden liiton uskovat hyödymme siitä, -
että tutkimme Jumalan täydellisiä määräyksiä, -
mutta lain ei ollut koskaan tarkoitus antaa meille suhdetta Jumalaan.
Sen tehtävä oli osoittaa, ettei pyhyytemme riitä siihen, -
jotta luottaisimme Pelastajaan, emme itseemme.
Laista siis on edelleen hyötyä. Tässä kirjassa puhutaan siitäkin.
Uuden liiton uskovan ei pitäisi keskittyä synteihinsä.
Jumala ei lue syntejä viaksemme, sillä laki ei ole Jeesukseen uskoville.
Aikamme on tältä päivältä lopussa, mutta jatkan tästä ensi kerralla.
Opetus on saatavana kirjana sekä CD- ja DVD-muodossa.
Voit saada nämä materiaalit. Lupaan, että ne muuttavat elämäsi.
Soita tai kirjoita siis meille.
Asiakaspalvelumme numero näkyy ruudulla. Soita jo tänään!
Koko Andrewin opetussarja Jumalan todellisesta luonnosta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Jumalan todellisesta luonnosta kertovan sarjan viides osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Andrewin uusin kirja aiheesta Älä rajoita Jumalaa -
on myös saatavana 8 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Charis-raamattukoulussa hengellisesti nälkäiset ihmiset -
voivat oppia, mikä ero on uskonnolla ja suhteella Jumalaan.
Pelastuin radikaalilla tavalla ja vapauduin menneistä asioista.
Heti sen jälkeen uskonto alkoi sitoa minua.
Jouduin vakavan lakihenkisyyden vangiksi.
Herra sanoi, että minun tulisi katsoa Andrewin ohjelmaa kerran päivässä.
Joskus katsoin ohjelmia pari kolmekin kertaa päivässä.
Lopulta minusta alkoi tuntua, että oli kaksi erilaista evankeliumia.
Seurakuntani opetti yhdellä tavalla, Andrew toisella.
Menin Herran eteen ja kysyin, kumpi niistä oli oikea.
Evankeliumi, joka tuottaa rauhaa, rakkautta, iloa ja paranemista, -
veti Carolinen Charis-kouluun.
Herra sanoi minulle: "Opiskele internetin kautta."
Ilmoittauduin heinäkuussa 2012.
Sitouduin aluksi kahteen kurssiin.
Opetus murtautui sisälleni. En enää vain kuullut sitä, otin sen vastaan.
Aloin todella haastaa seurakunnassa kuulemiani -
ja minulle opetettuja asioita, jotka eivät olleet Raamatun mukaisia.
Aloitin heinäkuussa 2012 ja tein vain kaksi kurssia lukukaudessa.
Kun olin tehnyt kuusi kurssia, koin Pyhän Hengen kutsuvan minua -
tänne Coloradoon. Se oli Hänen suunnitelmansa minua varten.
On suurta armoa olla Jumalan täydellisen tahdon keskipisteessä.
Jos astuu eteenpäin uskossa ja jättää kaiken taakse, Hän kantaa.
Olen kokenut monia taloudellisia ihmeitä. Siksi pystyin jäämään tänne.
Tulin tänne enkelien siivillä.
Pidän kovasti oppitunneista, opettajista ja opetuksesta, -
mutta parasta on yhteys ihmisiin, jotka ovat laillani jättäneet kaiken -
seuratakseen Jumalan kutsua. On hienoa seurata Hänen tahtoaan.
Se on rohkaissut ja siunannut minua valtavasti.
Suomennos: Anni Lähteenmäki
Andrew Wommackin työ ja Charis. Muuta elämäsi ja muuta maailma.